**Tempore Henkilöstöpalvelut Oy** (aiemmin Sarastia Rekry Oy ja Seuturekry Oy) on Hämeenlinnasta lähtöisin oleva Hyvinvointialueiden ja kuntien omistama  henkilöstöpalveluyritys, jonka asiakkaat toimivat kunnallisella tai maakunnallisella sektorilla. Sen toimialana on erityisesti sijais- ja rekrytointipalvelujen tuottaminen  sotealalle, se tarjoaa keikkatyöläisiä esimerkiksi erilaisiin hoito- ja hoivapalveluihin, sijaisopettajia kouluihin ja ensihoitajia Pelastuslaitoksille.

KuntaPro Oy:n ja Kunnan Taitoa Oy:n fuusioituessa Sarastia Oy:ksi keväällä 2019 Seuturekrystä tuli Sarastia Rekry Oy.  Joulukuussa 2019 Sarastia Rekry toimi kymmenessä maakunnassa.

Historia
--------

### Seuturekry Oy 2008–2018

Seuturekry oli KuntaPron tytäryhtiö. KuntaPro-konserni muodostui KuntaPro osakeyhtiöstä sekä henkilöstöratkaisuja tarjoavasta Seuturekry Oy:stä.

Keikkatyöläisiä välittävä Seuturekry perustettiin kesäkuussa 2008. Seuturekryn ensimmäisiä osakkaita olivat Forssan kaupunki, Forssan seudun terveydenhuollon kuntayhtymä, Eteva kuntayhtymä ja Seutukeskus Oy Häme, jonka osakkaana toimi Hämeenlinnan kaupunki. 

Vuonna 2009 Seuturekry oli laajentunut Hämeenlinnasta Forssaan ja se välitti silloin sijaisia sairaanhoitajille ja perushoitajille sekä kotihoidon ja vanhusten palvelukeskusten työpaikkoihin. Forssassa välityksessä oli noin sata työntekijää.

Vuonna 2011 Seuturekryn kautta teki sijaisuuksia 1335 henkilöä. Osa heistä teki yhden sijaisuuden, mutta useat tekivät kymmeniä sijaisuuksia ja saivat siten pääansionsa sijaisuuksista.

Vuonna 2012 Seuturekry välitti sijaisia Hämeenlinnan, Forssan, Riihimäen ja Lahden seuduilla ja Eteva kuntayhtymän kautta koko eteläisen Suomen alueelle. Seuturekryn kirjoilla oli noin 2500 sijaista, joiden pätevyys ja todistukset oli tarkistettu haastatteluissa. Haastatteluissa arvioitiin myös heidän soveltuvuutensa eri tehtäviin ja työyksiköihin.

Vuonna 2013 Seuturekry yhdistyi vuonna 2010 perustetun KuntaPro Oy:n kanssa. KuntaPro tarjosi Kanta-Hämeen ja Satakunnan alueen kuntatoimijoille erilaisia talous- ja henkilöstöhallinnon palveluita.

Vuonna 2018 Porin perusturva alkoi hankkia alle kolmen kuukauden sijaisuuksissa Seuturekryn kautta hankittua vuokratyövoimaa. Porin perusturva järjestää sosiaali- ja terveyspalvelut (esimerkiksi vanhusten palveluita ja kaupunginsairaalatasoista sairaanhoitoa) Porissa, Ulvilassa ja Merikarvialla. Myös Riihimäen kaupungin varhaiskasvatus siirtyi käyttämään Seuturekryn palveluja alle 3 kuukauden sijaisuuksissa. Seuturekryllä oli noin 3700 työntekijää, joista lähes 40 prosenttia keikkaili päätyönään. Vuonna 2018 KuntaProlla oli lähes sata kunnallista omistajatahoa.

### Sarastia Rekry Oy 2019– 2023

Marraskuussa 2018 Seuturekryn emoyhtiö KuntaPro Oy ja Kunnan Taitoa Oy vahvistivat yhdistymisensä. Uuden talous- ja henkilöstöhallinnon suuryrityksen nimi on Sarastia Oy, ja se aloittaa toimintansa 1.4.2019, jolloin myös Seuturekry vaihtaa nimekseen Sarastia Rekry Oy. Vuoden 2019 alusta toimintansa aloitti Onvire Oy, joka tarjoaa Seuturekryn palveluita sellaisille julkisen ja kolmannen sektorin asiakkaille, jotka eivät ole uuden konsernin omistajia.

KuntaPro Oy:n ja Kunnan Taitoa Oy:n fuusioituessa keväällä 2019 Seuturekry alkoi toimia 1.4.2019 lähtien nimellä Sarastia Rekry Oy. Osa sen asiakkaista siirtyi jo vuoden 2019 alusta Onvire Oy:n asiakkaiksi, sillä Sarastia Rekry tarjoaa palveluitaan vain konsernin omistajille. Helmikuussa 2019 alkaneessa Janakkalan sairaalan ja Sarastia Rekryn pilottikokeilussa Sarastia alkoi hoitaa sairaalan työvuorosuunnittelua. Sarastia alkoi tuottaa sijaispalveluja Turussa elokuun puolivälissä ja lokakuuhun mennessä sillä oli listoillaan noin 600 Turun seudulla töitä tekeviä sijaistyöntekijää. Marraskuussa Kouvolassa ja muualla Kymenlaaksossa toimiva Kymsote ulkoisti sijaistensa hankinnan Sarastia Rekrylle, jonka palkkalistoille arvioitiin siirtyvän satoja sote-alan työntekijöitä. Sarastia Rekry kutsui viikoittain noin 350 uutta sijaista haastatteluun. Sijaispyyntöjä sille tuli vuosittain yli toistasataa tuhatta, eniten ikäihmisten toimialalta. Sijaisista 16 prosenttia oli opiskelijoita, keikkatyötä päätyönään tekeviä oli kolmannes ja eläkeläisiä kuusi prosenttia.

Maaliskuusta 2020 lähtien Sarastia Rekry alkoi hoitaa osan Pohjois-Karjalan sosiaali- ja terveyspalvelujen kuntayhtymän, Siun soten, sijaistyötarpeista. Yhtiön liikevaihto kasvoi 50 prosenttia, sillä se sai yhteensä 15 uutta asiakasta julkiselta sektorilta, esimerkiksi Essoten, Perusturvakuntayhtymä Akselin, Lempäälän ja Oulaisen.

Hyvinvointialueiden korvatessa kuntien sote-palvelut vuoden 2022 alussa Sarastia Rekry sopi hyvinvointialuetasoiset sopimukset seitsemän hyva-alueen kanssa.

Hyva-alueet ovat: Etelä-Savon hyvinvointialue, Itä-Uudenmaan hyvinvointialue, Kymenlaakson hyvinvointialue, Pirkanmaan hyvinvointialue, Päijät-Hämeen hyvinvointialue, Pohjois-Karjalan hyvinvointialue ja Varsinais-Suomen hyvinvointialue.

### Tempore Henkilöstöpalvelut Oy 2023-

Syyskuussa 2023 yrityksen nimi muutettiin Tempore Henkilöstöpalvelut Oy:ksi.

Organisaatio ja palvelut
------------------------

Tempore Henkilöstöpalvelut oy on osa Sarastia-konsernia, joka alkoi toimia huhtikuussa 2019, kun Kunta­Pro ja Kunnan Taitoa yhdistyivät Sarastia Oy:ksi. Alkuvaiheessa Sarastia työllisti 800 työntekijää, sillä oli 19 toimipaikkaa ja sen liikevaihto oli noin 90 miljoonaa euroa. Sarastialla oli 240 omistajaa: kuntia, kuntayhtymiä ja muita julkisia organisaatioita, suurimpia omistajia ovat Pori ja Hämeenlinna. Sarastia tuottaa palveluja, erityisesti taloushallintopalveluja, vain omistajilleen. Sarastialla on kolme tytäryhtiötä, Tempore, Revire (aiemmin Suomen Kuntaperintä Taitoa Kuntaperintä Oy) ja Onvire Oy.

Tempore vuokraa hoitoalan henkilökuntaa emoyhtiönsä Sarastia Oy:n osakkaille eikä se tavoittele varsinaisesti voittoa. Sillä on käytössä digitaalinen varausjärjestelmä, josta asiakkaat voivat etsiä sijaisia ja josta sijaiset näkevät tilatut työtehtävät. Varausjärjestelmä ja hallinnollisten töiden siirto Temporelle säästää merkittävästi asiakasyksiköiden esimiesten aikaa, kun sijaiset löytyvät parhaimmillaan muutamassa minuutissa niin kutsutulta keikkatyötarjottimelta. Kuntaomisteinen Sarastian sijaiset kuuluvat Avaintesin, eli Avaintyönantajat Avainta ry:n työehtosopimuksen piiriin.

Yrityskulttuuri
---------------

Temporessa lyhyistä, alle 12 päivän keikoista saa palkan viikoittain. Yhtiö kertoi laajentaneensa palkka joka perjantai -konseptinsa koskemaan kaikkia sijaistyöntekijöitään tammikuussa 2022. Jokaviikkoinen palkanmaksu aloitettiin alue kerrallaan 2013.

Tunnustuksia
------------

* Mediuutiset valitsi Temporen toimitusjohtajan Jaana Jantolan vuoden 2019 sadan vaikuttavimman terveysalan henkilön joukkoon.

Lähteet
-------

1. 1 2 3  Verkkosivustomme uudistui ja Sarastia Rekrystä tuli brändimuutoksen myötä Tempore - Tempore *tempore.fi*.  11.9.2023. Viitattu 19.9.2023.
2. 1 2 3 4 5 6 7 8  Sarastia Rekry Oy *Kauppalehti*. Viitattu 26.8.2021.
3. 1 2 3 4 5 6 7  Seuturekryn keikkatyöläiset alansa ammattilaisia *Yle Uutiset*. Viitattu 24.9.2018.
4. ↑  Seuturekry Oy taloustiedot *www.asiakastieto.fi*. Viitattu 24.9.2018.
5. 1 2 3 4  Kyösti Jurvelin: Uusjako alkoi kuntien firmoissa *Kauppalehti*. Viitattu 22.5.2019.
6. 1 2 3 4  Mediuutiset: Koko lista on nyt julki! – Katso täältä kaikki terveysalan sata vaikuttajaa vuodelta 2019 *Mediuutiset*. Viitattu 24.3.2020.
7. 1 2  Tietoa Seuturekrystä | Seuturekry *Seuturekry*.  Arkistoitu 24.9.2018. Viitattu 24.9.2018.
8. 1 2  Seuturekrystä tulee Sarastia Rekry Oy *Seuturekry*.  Arkistoitu 9.2.2019. Viitattu 7.2.2019.
9. ↑  Eeva Järvenpää: Lyhytaikaisia sijaisuuksia aletaan täyttää Seuturekryn avulla *Satakunnan Kansa*.  22.3.2018. Viitattu 21.12.2022.
10. 1 2 3  Kuntasektorin luotettava kumppani | KuntaPro *KuntaPro*.  Arkistoitu 24.9.2018. Viitattu 24.9.2018.
11. 1 2  Porin perusturva hankkii sijaiset jatkossa vuokrafirmalta *Yle Uutiset*. Viitattu 24.9.2018.
12. ↑  Seuturekry laajentaa välityspalveluaan *Yle Uutiset*. Viitattu 24.9.2018.
13. ↑  Riihimäen kaupungin varhaiskasvatus siirtyy käyttämään Seuturekryn palveluja lyhytkestoisissa alle 3kk sijaisuuksissa 27.8.2018 - Riihimäen kaupunki *Riihimäen kaupunki*.  30.7.2018.  Arkistoitu 24.9.2018. Viitattu 24.9.2018.
14. ↑  Seuturekry on nyt Sarastia Rekry *Sarastia Rekry*.  30.4.2019. Viitattu 21.12.2022.
15. ↑  Kati Laitinen: Voidaanko työvuorolistat suunnitella talon ulkopuolella? – Tätä kokeillaan Janakkalan sairaalassa *Hämeen Sanomat*. Viitattu 24.3.2020.
16. 1 2 3  Kaakon Viestintä Oy: Kymsote ulkoistaa sijaisten hankinnan ja aikoo säästää miljoona euroa — Sarastia Rekryn palkkalistoille tulee siirtymään Kouvolassa ja muualla Kymenlaaksossa satoja sote-alan työntekijöitä - Kouvolan Sanomat *kouvolansanomat.fi*.  4.10.2019. Viitattu 24.3.2020.
17. ↑  Voiko keikkatyö auttaa hoitajapulaan? – Välitysfirman johtajan ja ministerin näkemykset eroavat *Hämeen Sanomat*. Viitattu 24.3.2020.
18. ↑  Siun sote ulkoistaa äkillisen tilapäistyön - "Tässä ei ole mitään dramatiikkaa", henkilöstöjohtaja kertoo *www.karjalainen.fi*. Viitattu 24.3.2020.
19. ↑  Etusivu *siunsote.fi*. Viitattu 24.3.2020.
20. 1 2  Tuula Toivio: Vuokratyö muuttaa muotoaan, mutta maine muuttuu hitaammin – Talouselämä selvitti, miten alan yrityksillä menee *Talouselämä*. Viitattu 26.8.2021.
21. ↑  Sarastia Rekry ryhtyy välittämään vuokratyövoimaa koko Pirkanmaan hyvinvointialueelle *Sarastia Rekry*.  7.2.2023. Viitattu 22.3.2023.
22. 1 2  Vanessa Valkama: KuntaPro ja Kunnan Taitoa valmistautuvat tekoälyn aikakauteen yhdistymällä Sarastiaksi – "Tarvitsemme aikamoisia investointeja" *Hämeen Sanomat*.  1.1.2019. Viitattu 23.5.019.
23. ↑  Talous- ja henkilöstöhallinnon suuryritys Sarastia aloittaa toimintansa 1.4.2019 *News Powered by Cision*. Viitattu 22.5.2019.
24. ↑  Perttu Pitkänen: Yritys alkoi maksaa palkan joka perjantai – "Saimme pyyntöjä, että miksei vielä meille" *Ilta-Sanomat*.  17.1.2022. Viitattu 21.12.2022.

Aiheesta muualla
----------------

* Yrityksen kotisivut